stanford-oval/wikipedia huggingface dataset:
Mark Sloan
Hahmon historia > 6. tuotantokausi

Mark ostaa itselleen asunnon Callien naapurista. Hän yrittää saada Lexietä muuttamaan kanssaan yhteen, mutta tämä kieltäytyy. Lexietä häiritsee myös Callien ja Markin läheiset välit, vaikka heidän suhteensa on tässä kohtaa täysin platoninen. Lopulta Lexie suostuu muuttamaan Markin asuntoon.
Sairaalaan ilmestyy 18-vuotias Sloan Riley, joka kertoo olevansa Markin tytär. Mark ei ole tavannut tytärtään aiemmin eikä osaa ensin suhtautua tähän. Mark suostuu kuitenkin majoittamaan Sloanen asunnolleen, koska hän tuntee syyllisyyttä siitä, ettei ole ollut läsnä tyttärensä elämässä. Tämä aiheuttaa eripuraa Markin ja Lexien välille. Lopulta Mark saa tietää, että Sloan on raskaana ja on tullut Markin luokse, koska hänen äitinsä on heittänyt hänet pois kotoa. Markin ja Sloanin välit lähenevät ja Mark tarjoaa Sloanille ja hänen lapselleen pysyvää asuinpaikkaa luonaan. Lexie ei kuitenkaan suostu tähän, sillä hän kokee olevansa liian nuori isoäidiksi. Tämä päättää Markin ja Lexien suhteen. Lexie päätyy humalassa harrastamaan seksiä naimisissa olevan Alex Karevin kanssa eron jälkeen.
Sloanin raskauteen tulee ongelmia, ja Mark pyytää apua Addisonilta. Mark ja Sloan lentävät Addisonin luo Los Angelesiin, missä Addison tekee Sloanille leikkauksen. Markin ja Addisonin välit lähentyvät samalla uudestaan ja pari päätyy harrastamaan seksiä. Mark ehdottaa Addisonille yhteen palaamista, ja haluaa muuttaa Sloanin ja tämän lapsen kanssa Addisonin luo Los Angelesiin. Addison harkitsee ehdotusta, mutta sanoo suostuvansa vain jos Mark ehdottaa tätä hänen eikä lapsen tai eroahdistuksen takia. Mark tajuaa, ettei ole päässyt yli Lexiestä ja vetää ehdotuksensa takaisin.
Kun Sloan päättää antaa lapsensa adoptioon, Mark vastustaa ajatusta, mutta Sloan ei muuta mieltään ja muuttaa lopulta pois Markin asunnosta tämän poissa ollessa. Sloan palaa Markin luo paniikissa synnytyksen käynnistyttyä ja synnyttää lopulta Markin asunnossa. Hän antaa lapsen adoptioon, mutta saa sovittua välit Markin kanssa. Mark tajuaa haluavansa perheen.
Mark yrittää päästä yli Lexiestä harrastamalla yhden yön suhteita. Callie neuvoo kuitenkin häntä etsimään naisen, joka haluaa avioliiton ja lapsia, ja Mark aloittaa suhteen tri Teddy Altmanin kanssa. Pian käy kuitenkin ilmi, että Markilla on yhä tunteita Lexietä ja Teddyllä Owen Huntia kohtaan, ja suhde loppuu. Mark kertoo Lexielle tunteistaan, johon Lexie vastaa että Alex on hänen poikaystävänsä. Mark sanoo tietävänsä Lexien poikaystävästä, mutta hän voisi olla tämän aviomies. Lexie ei kuitenkaan vastaa mitään.
Sarjan viimeisessä jaksossa sairaalaan saapuu Lexien, Derekin ja Webberin edesmenneen potilaan leski Gary Clark. Clark alkaa ampua lääkäreitä ja osuu mm. Alexiin. Alex raahaa itsensä hissiin, josta Lexie ja Mark löytävät hänet ja yrittävät pelastaa Alexin hengen. Mark ja Lexie kantavat Alexin tutkimushuoneeseen, jossa Lexie pyytää Alexia pysymään hengissä ja sanoo rakastavansa tätä. Alex kutsuu Lexietä tuskissaan Izzieksi, johon Lexie ei puutu ja sanoo olevansa Izzie tilanteen vakavuuden vuoksi. Alex selviää hengissä, mutta pari eroaa.
Hahmon historia > 7. tuotantokausi

Ampumisen jälkeen Lexie saa hermoromahduksen, jonka jälkeen Mark vie hänet psykiatriselle osastolle. Mark harkitsee kosivansa Lexietä, mutta Callie neuvoo häntä odottamaan. Mark ja Callie päätyvät harrastamaan seksiä Callien tyttöystävän Arizona Robbinsin lähdettyä Afrikkaan. Lexie ja Mark palaavat tämän jälkeen yhteen. Callie tulee kuitenkin raskaaksi ja Mark haluaa olla mukana lapsen elämässä, ja tämä johtaa Markin ja Lexien eroon. Pian eron jälkeen Mark lahjoo Jackson Averyn tiedustelemaan Lexieltä, onko hänellä kaikki kunnossa. Arizona palaa Afrikasta, ja hän ja Mark eivät tule toimeen keskenään. Heille tulee erimielisyyksiä mm. siitä, millaiset vauvakutsut Callielle pitäisi pitää. Callie ja Arizona joutuvat auto-onnettomuuteen, ja Callie loukkaantuu vakavasti. Hänelle pitää tehdä keisarileikkaus 23. raskausviikolla. Callie synnyttää keskosen ja antaa tälle nimen Sofia. Mark, Callie ja Arizona kasvattavat lasta yhdessä.
Aiheesta muualla

ABC - Grey's Anatomy - Mark Sloan Greyn anatomian virallisilla sivuilla
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Mikaela (Röpelinen)

Igumenia Mikaela vuonna 2013.
Igumenia Mikaela, siviilinimeltään Unelma Röpelinen (s. 1945 Vaasa) oli Lintulan luostarin igumenia, luostarin johtajista järjestyksessä 12. Igumeniaksi valittaessa 26 vuotta Lintulan luostarissa elänyt nunna Mikaela toimi viimeksi luostarin varajohtajana. Hän on työskennellyt aiemmin myös opettajana. Igumenia Mikaela seurasi tehtävässään kesällä 2012 kuollutta igumenia Marinaa.
Mikael Nouro

Mikael Nouro on suomalainen shakin kansainvälinen mestari. Nouro on helsinkiläinen filosofian maisteri. Hän opiskelee myös teologiaa. Hän on pelannut Suomen shakkimaajoukkueessa usein.
Nouro pitää shakkia kehittävänä pelinä, jota kannattaa opiskella jo sen hienon historian ja kulttuurinkin takia. Nouron mielestä nykyinen miettimisaikojen jatkuva lyhentäminen ei ole hyväksi shakille. Hänen mukaansa rauhallinen peli luo hyvän vastapainon nykyiselle kiireelle.
Aiheesta muualla

Mikael Nouro ChessGames.com-sivustolla (englanniksi)
Michelle Paver

| Michelle Paver |
| --- | --- |

Henkilötiedot
Syntynyt: 7. syyskuuta 1960 (ikä 64)
Kansalaisuus:  Yhdistynyt kuningaskunta
Kirjailija
Tyylilajit:  fantasia, historiallinen romaani
Palkinnot
 Guardian- palkinto 2010 
Aiheesta muualla
michellepaver.com (englanniksi)
Löydä lisää kirjailijoitaKirjallisuuden teemasivulta
Michelle Paver (s. 1960) on brittiläinen nuortenkirjailija. Paver on kirjoittanut lukuisia palkittuja historiallisia romaaneja. Kuusiosaisesta Muinainen Pimeys -nuortensarjasta tuli menestys. Sarjan oikeudet on myyty 37 maahan. Hänet tunnetaan myös Pronssisoturit -kirjasarjasta.
Paver syntyi Malawissa Keski-Afrikassa. Hänen äitinsä oli belgialainen ja isä eteläafrikkalainen. Isä julkaisi pientä sanomalehteä nimeltään The Nyasaland Times. Paver muutti kolmivuotiaana Britanniaan ja varttui Wimbledonissa. Opiskeltuaan jonkin aikaa biokemiaa Oxfordin yliopistossa Paver aloitti työt lakiasiaintoimistossa. Isänsä kuoleman jälkeen 1996 hän matkusteli vuoden verran Ranskassa sekä Pohjois- ja Etelä-Amerikassa. Tuolloin hän kirjoitti myös esikoisteoksensa Without Charity. Kotimaahansa palattuaan hän jätti asianajotyönsä ja keskittyi kirjailijan uraan.
Paver harrastaa arkeologiaa ja kansatiedettä. Hän on perehtynyt muun muassa saamelaisten kulttuuriin.
Aiheesta muualla

Michelle Paverin viralliset sivut (englanniksi)
Michelle Paver Risingshadow.
Vesa Sisättö: Kivikaudella fantasia oli totta. Helsingin Sanomat 9.3.2007.
Michelle Perry

| Mitalit | Mitalit | Mitalit |  |
| --- | --- | --- | --- |
|  Perry vuoden 2007 MM-kisoissa, joissa hän voitti 100 metrin aitojen kultaa |  Perry vuoden 2007 MM-kisoissa, joissa hän voitti 100 metrin aitojen kultaa |  Perry vuoden 2007 MM-kisoissa, joissa hän voitti 100 metrin aitojen kultaa |  |
Maa:   Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 100 m aitajuoksu |  |
|  Kultaa | Osaka 2007 | 100 m aitajuoksu |  |
Michelle Perry (s. 1. toukokuuta 1979 Granada Hills, Kalifornia) on yhdysvaltalainen yleisurheilija, joka päälajit ovat seitsenottelu ja aitajuoksu.
High school -aikoinaan Perryn päälaji oli aitajuoksu, mutta kun hän aloitti opintonsa Kalifornian yliopistossa, hänen valmentajansa suosittelivat hänelle seitsenottelua. Perry sijoittui toiseksi vuonna 2001 NCAA-mestaruuskilpailujen seitsenottelussa. Samana vuonna hän valmistui sosiologian alalta. Perry selviytyi 2004 Ateenan olympialaisiin, joissa hän sijoittui seitsenottelussa neljänneksitoista tuloksella 6124. Tämän jälkeen hän on keskittynyt pika-aitoihin, ja Helsingin MM-kisoissa 2005 hän voittikin 100 metrin aitajuoksussa maailmanmestaruuden ajalla 12,66. Hän voitti lajissa myös IAAF:n yleisurheilufinaalin 2005 ajalla 12,54 ja 2006 ajalla 12,52.
Perry uusi 100 metrin aitojen mestaruutensa 2007 Osakassa.
Ennätykset

100 metrin juoksu: 11,34 (2007)
200 metrin juoksu: 22,91 (2004)
800 metrin juoksu: 2.12,81 (2004)
100 metrin aitajuoksu: 12,43 (2005 ja 2006)
400 metrin aitajuoksu: 56,23 (2001)
Korkeushyppy: 170 (2004)
Pituushyppy: 614 (2001)
Kuulantyöntö: 12,07 (2003)
Keihäänheitto: 40,73 (2004)
Seitsenottelu: 6126 (2004)
Illja Šynkevitš

| Illja Šynkevitš> Henkilötiedot |
| --- | --- |
Syntynyt: 1. syyskuuta 1989 (ikä 35)  Minsk, Valko-Venäjän SNT
Kansalaisuus:   Valko-Venäjä
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  83 kg
Pelaajaura
Pääsarjaura:  2007–
Aik. seurat:  HK Vitebsk (BLR) Keramin-Minsk (BLR) Šinnik Bobruisk (BLR) Šah’tsjor Salihorsk (BLR) Junost Minsk (BLR) Metallurg Žlobin (BLR) HK Vitjaz (KHL) Dinamo Minsk (KHL)
Illja Aljaksandravitš Šynkevitš (valkoven. Ілля Аляксандравіч Шынкевіч, ven. Илья Александрович Шинкевич, Ilja Aleksandrovitš Šinkevitš, s. 1. syyskuuta 1989 Minsk, Valko-Venäjän SNT) on valkovenäläinen jääkiekkopuolustaja.
Seurajoukkue

Šynkevitš on läpi uransa edustanut kotimaansa seurajoukkueita. Debyyttinsä Valko-Venäjän pääsarjassa Šynkevitš teki kaudella 2007–2008 Keramin-Minskissa. Edellisellä kaudella hän oli pelannut alempaa sarjatasoa, Vyšeišaja ligaa HK Vitebskin kakkosjoukkueessa.
Keramin Minskissa Šynkevitš pelasi kaudella 2008–2009 vielä kymmenen ottelua ennen siirtoa samassa sarjassa pelaavaan H’K Šah’tsjor Salihorskin joukkueeseen.
Šynkevitš pelasi kaudella 2009–2010 Šah’tsjorissa 46 ottelua, kunnes siirtyi KHL-liigassa pelaavaan Dinamo Minskin. Otteluita ehti kertyä vain kolme. Dinamosta tie vei seuraavaksi kaudeksi Junost Minskin. Kuuden Junostissa pelatun ottelun jälkeen Šynkevitšin uudeksi joukkueeksi tuli Metallurg Žlobin.
Metallurg Žlobinissa Šynkevitš pelasi kolmen kauden aikana 131 Ekstraligan runkosarjaottelua, mikä on eniten hänelle yhdessä seurassa. Runkosarjan lisäksi hän pelasi yhteensä 30 pudotuspeliottelua, ja hän juhlikin kaudella 2011–2012 Valko-Venäjän mestaruutta. Kaudella 2012–2013 hän teki pääsarjatason piste-ennätyksensä, 16 pistettä.
Kausi 2012–2013 jäi Šynkevitšin viimeiseksi Metallurgissa ja hän palasi Dinamo Minskiin kahden vuoden sopimuksella.
Maajoukkue

Šynkevitš pelasi Valko-Venäjän alle 20-vuotiaiden jääkiekkomaajoukkueessa vuoden 2009 nuorten 1. divisioonan MM-kisoissa, joissa Valko-Venäjä voitti hopeaa. Hänen ensimmäinen aikuisten arvokisaturnauksensa oli MM-kisat 2013, joissa Šynkevitš teki seitsemässä ottelussa yhden syötön.
Milbertshofenin metroasema

| Milbertshofen |
| --- | --- |

 Münchenin metro 
Perustiedot
Lyhenne:  MI
Metrolinjat:  U2
Osoite:  Milbertshofen
Paikkakunta:  München
Avattu:  20. marraskuuta 1993
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Milbertshofen on Münchenin metron U2-linjan metroasema, se avattiin 20. marraskuuta 1993.
Matti Vanhala

Matti Erkki Vanhala (31. tammikuuta 1946 Helsinki – 29. syyskuuta 2004 Helsinki) oli suomalainen talousvaikuttaja.
Vanhala oli koulutukseltaan valtiotieteen kandidaatti. Vanhala työskenteli vuodesta 1968 vuoteen 1970 valtiovarainministeriössä. Hän astui Suomen Pankin palvelukseen vuonna 1970 tutkijaksi ja kesäkuussa 1998 hänet nimitettiin Suomen Pankin pääjohtajaksi Sirkka Hämäläisen seuraajaksi. Euroopan keskuspankin neuvoston jäseneksi hänet valittiin vuonna 1998.
Vanhala osallistui Bilderberg-ryhmän kokoukseen vuonna 1999 ollessaan Suomen Pankin puheenjohtaja. Hän jäi työkyvyttömyyseläkkeelle pääjohtajan toimestaan vuoden 2004 huhtikuussa. Jo tätä ennen hän oli kahdesti pitkällä sairauslomalla.
Matti Vanhala kuoli 58-vuotiaana 29. syyskuuta 2004. Hänellä oli todettu virtsarakon syöpä viisi vuotta aikaisemmin.
Aiheesta muualla

Matti Vanhalan muistokirjoitus Helsingin Sanomissa
Suomen Pankin lehdistötiedote Matti Vanhalan kuolemasta 30. syyskuuta 2004
| 0 | 1 | 2 | 3 |
| --- | --- | --- | --- |
|  | Edeltäjä: Sirkka Hämäläinen | Suomen Pankin pääjohtaja 1998–2004 | Seuraaja: Erkki Liikanen |
Mauro Forghieri

Mauro Forghieri vuonna 2005.
Mauro Forghieri (13. tammikuuta 1935 Modena, Emilia-Romagna, Italia – 2. marraskuuta 2022) oli italialainen insinööri, joka toimi Formula 1 -talli Ferrarin kilpa-autojen suunnittelijana 1960–1970-luvuilla. Hän oli ensimmäisiä F1-insinöörejä, jotka ottivat suunnittelemissaan autoissaan käyttöön takasiiven vuoden 1968 Belgian osakilpailussa.
Ura > Ferrari

Isänsä avustamana Forghieri pääsi harjoittelijaksi ja lopulta töihin Ferrarille vuonna 1957, missä hän työskenteli autonsuunnittelija Carlo Chitin kanssa. Vuonna 1961 Chiti ja monet avainasemassa olleet insinöörit kuitenkin lopettivat ja siirtyivät ATS-talliin, minkä seurauksena Forghierin vastuulle jäi autonsuunnittelutyö 1960-luvulta aina 1980-luvun puoliväliin asti. Merkittävimmät saavutukset Forghierin ajalta olivat John Surteesin mestaruus vuonna 1964, Niki Laudan vuosina 1975 ja 1977 sekä Jody Scheckterin 1979. Talli voitti myös useamman valmistajien mestaruuden hänen aikakaudellaan. Suunnittelupuolella Forghieri perehtyi puoliautomaattiseen vaihteistoon vuonna 1979, mutta talli otti järjestelmän käyttöön vasta kaudella 1989.
Vuonna 1985 Forghieri siirrettiin Ferrarin autotehtaan tekniselle kehitysosastolle ja hänet korvattiin F1-suunnitteluosastolla Harvey Postlethwaitella, koska 1980-luvun heikompi menestysvaihe aiheutti paineita italialaismediassa ja tallin sisäisessä politiikassa. Uudessa työtehtävässään Forghieri osallistui Ferrari 408 4RM -auton suunnitteluun vuosina 1985–1987, minkä jälkeen hän jätti Ferrarin siirtyäkseen Lamborghinin insinööriosastolle.
Ura > Lamborghini ja Bugatti

Siirryttyään Chryslerin toimitusjohtajan Lee Iacoccan perustamalle Lamborghini-osastolle vuonna 1987 Forghierin tehtävänä oli suunnitella F1-moottori, jota voisi käyttää Lamborghinin urheiluautoissa. Forghieri ja insinööri Daniele Audetto suunnittelivat  V12-moottorin, joka oli vapaasti hengittävä moottori ja Larrousse/Lola -talli käytti sitä kausilla 1989–1990 parhaana tuloksenaan kolmas tila vuoden 1990 Japanin osakilpailussa. Kaudella 1991 moottoria käytti Lamborghini-perustainen Modena -talli, mutta heikoin tuloksin. Myös McLarenin Ayrton Senna oli kiinnostunut Forghierin suunnittelemasta moottorista testien perusteella, mutta talli ei lopulta valinnut kyseistä moottoria autoihinsa kaudelle 1993.
Vuonna 1991 Lamborghinin tekninen osasto siirtyi Chryslerille, minkä seurauksena Forghierin tilalle valittiin Mike Royce. Hän siirtyi Bugatin tekniseksi johtajaksi vuosiksi 1992–1994. Hän työskenteli EB 110 ja EB 112 urheiluautojen suunnitteluosastolla.
Ura > Muut projektit

Vuonna 1992 Forghieri suunnitteli Enelille sähköllä toimivan pienoispakettiauton.
Vuonna 1994 Forghieri osallistui teknisenä asiantuntijana Ayrton Sennan kuoleman aiheuttaneen onnettomuuden tutkintaan San Marinon osakilpailussa.
Vuonna 2005 Forghieri työskenteli italialaisen Project 1221 -autovalmistajan MF1 -urheiluauton suunnittelussa.
Kunnianosoitukset

Forghieri sai Modenan kunniakansalaisuuden vuonna 2021.
Forghieri kuoli 87-vuotiaana 2. marraskuuta 2022. Saman vuoden São Paulon osakilpailussa Ferrari kunnioitti Forghierin muistoa lisäämällä hänelle tarkoitetut kunnianosoitustekstit F1-75 autoihinsa .
Aiheesta muualla

Wikimedia Commonsissa on kuvia tai muita tiedostoja aiheesta .
Forghieri (oikealla) ja John Surtees tarkistavat Ferrari 1512 -auton kunnon Nürburgringilla vuonna 1965.
Forghieri (polvistuneena oikealla) testaa Carlos Reutemannin kanssa Ferrari 312 T3 -autoa Zandvoortin radalla vuonna 1978.
Luettelo Kingdom Hearts -pelisarjan hahmoista

Tämä on luettelo Kingdom Hearts -pelisarjassa esiintyvistä kuvitteellisista hahmoista. Jotkut hahmoista ovat pelkästään tähän pelisarjaan luotuja, mutta mukana on myös joitain hahmoja sekä Disney-piirretyistä että Final Fantasy -pelisarjasta.
Päähahmot > Sora

Yksi Tetsuya Nomuran pelisarjaa varten luoduista hahmoista. Sora on koko sarjan pääprotagonisti ja useimmiten pelattavana ollut hahmo. Sorasta tuli keybladen valittu, sillä todellinen valittu ja Soran paras ystävä, Riku, vajosikin pimeyteen. Soran nimi tulee japanilaisesta "taivasta" tarkoittavasta sanasta. Soran englanninkielisenä äänenä pelisarjassa toimii Haley Joel Osment ja japaninkielisenä äänenä Miyu Irino.
Päähahmot > Riku

Yksi Tetsuya Nomuran pelisarjaa varten luoduista hahmoista. Riku on Soran ja Kairin paras ystävä. Hän on Tetsuya Nomuran luoma hahmo. Rikun nimi tulee japanilaisesta ”maata” tarkoittavasta sanasta. Rikun englanninkielisenä äänenä on David Gallagher ja japaninkielisenä äänenä Mamoru Miyano.
Alkuperäisessä Kingdom Heartsissa Riku on 15-vuotias poika, joka elelee Destiny Islandsilla toivoen pääsevänsä muihin maailmoihin. Kun sydämettömät hyökkäävät heidän maailmaansa, ystävykset eroavat. Riku päätyy Hollow Bastioniin, missä hän tapaa Pahattaren, joka väittää auttavansa Rikua löytämään Kairin. Hänen takiaan ”Ansem”, Xehanortin sydämetön, saa pian vallan Rikusta.
Chain of Memoriesissa esiintyy pelattavana hahmona Unohduksen linnan (engl. Castle Oblivion) alemmissa kerroksissa, jossa hän saa vastaansa ”Ansemin”, joka edelleen yrittää hallita häntä sekä Vexenin luoman kopion hänestä. Kuultuaan Soran vaipuneen uneen muistojensa korjausta varten, hän saa itsensä tasapainoon ja tuhoaa ”Ansemin”. Hän tapaa DiZ, jota hän auttaa muistojen korjaamisessa. 358/2 Daysissä hän löytää Roxasin, Soran ei-kenkään, ja voittakseen tämän, hän joutuu muuttamaan itsensä "Ansemin" näköiseksi. Kingdom Hearts II:n aikana Riku auttaa salaa Soraa tämän ja saa käyttöönsä keybladen nimeltä Way to the Dawn. Lopulta Riku saa Ansem Viisan laitteen avulla oikean ulkomuotonsa takaisin ja auttaa Soraa tuhoamaan Xemnasin, Xehanortin ei-kenkään. Birth by Sleepin mukaan hän alun perin sai kykynsä keybladen käyttöön Terralta.
Dream Drop Distancessa Riku ja Sora ottavat osaa "Mestaruuden merkin" (Mark of Mastery) kokeeseen tullakseen keyblade-mestareiksi ja voidakseen kohdata Xehanortin. Suorittaakseen kokeen he joutuvat vapauttamaan Nukkuvia maailmoja. Pelastettuaan Soran Xehanortilta ja korjattuaan hänen sydämensä, Riku julistetaan keyblade-mestariksi. Kingdom Hearts III:ssa hän ja Mikki suuntaavat pimeyden maailmaan etsimään Aquaa, jonka ”Ansem” korruptoi pimeydellä, kunnes Sora saapui avuksi ja pelasti heidät.
Päähahmot > Kairi

Yksi Tetsuya Nomuran pelisarjaa varten luoduista hahmoista. Kairi on pelin päähenkilön, Soran, yksi parhaista ystävistä ja yksi Sydänten Prinsessoista (Princesses of Hearts). Kairin nimen alku tulee japanilaisesta ”merta” tarkoittavasta sanasta. Kairin englanninkielisen äänen teki Kingdom Heartsissa, Kingdom Hearts II:ssa ja Birth by Sleepissä Hayden Panettiere sekä Chain of Memoriesissa, 358/2 Daysissä, Kingdom Hearts III:ssa ja HD 2.8 Final Chapter Prologuen lisätarinassa Kingdom Hearts 0.2: Birth by Sleep – A Fragmentary Passage Alyson Stoner. Japaninkielisen äänen tekee Risa Uchida.
Kairi ilmestyi muutama vuosi Kingdom Heartsin alkua aikaisemmin Soran ja Rikun kotimaailmaan, Destiny Islandsiin. Sydämettömien tuhottua Saaret, hän vajoaa syvään uneen ja hänen sydämensä päätyy Soran haltuun. Saatuaan selville Kairin olevan yksi Sydänten Prinsessa, Sora uhraa oman sydämensä palauttaakseen Kairin sydämen. Kairi puolestaan palauttaa Soran sydämettömästä taas ihmiseksi. "Ansemin" tuhouduttua, Kairi palaa takaisin kotisaarelleen odottamaan Soran ja Rikun paluuta.
Chain of Memoriesissa hänen ei-kukaan, Naminé, oli muuntanut Soran muistoja asettamalla itsensä niihin Kairin tilalle saaden Kairin menettämään kaikki muistonsa Sorasta. Kingdom Hearts II:ssa Kairin muistot Sorasta alkavat palata. Mutta Axel yrittää kaapata hänet houkutellakseen Soran paikalle. Aluksi Kairi pakenee Axelilta, mutta Saïx kaappaa hänet uudelleen ja sulkee vankityrmään Maailmaan jota ei koskaan ollut (The World That Never Was). Naminén avulla Kairi kuitenkin pääsee karkuun ja hän saa Rikulta keybladen nimeltä Destiny's Embrace.
Kairin menneisyys oli hämärän peitossa, mutta Birth by Sleepin myötä ilmenee, että hän oli alun perin kotoisin Radiant Gardenista ja että hän vahingossa saanut Aqualta kyvyn käyttää keybladeä. Aqua oli kuitenkin tarkoituksella langettanut Kairiin loitsun, jonka vaikutuksesta Kairi siirtyi Destiny Islandsille, kun Sydämettömien hyökkäys muutti Radiant Gardenin Hollow Bastioniksi.
Dream Drop Distancen lopussa Riku tuo Kairin Yen Sidin torniin, jotta tämä voisi oppia lisää keybladen käytöstä ja ottaa osaa taisteluun Xehanortia vastaan. Kingdom Hearts III:ssa hän ja Lea harjoittelivat kykyjään ajan ja avaruuden ulkopuolelle suljetussa metsässä ja liittyivät lopulta taisteluun Keyblade Graveyardille Xehanortia vastaan. Provosoidakseen Soran hyökkäämään, Xehanort tuhoaa keybladellään Kairin kehon. Xehanortin kukistuttua, Sora lähtee etsimään Kairia ja tuo tämän takaisin ”herättämisen voimalla”. Palattuaan takaisin Sora ja Kairi viettävät vielä hetken aikaa yhdessä, kunnes herättämisen voiman liiallisen käytön seurauksena Sora katoaa.
Päähahmot > Kuningas Mikki Hiiri

Disney-linnan (Disney Castle) ja sitä ympäröivän Disney-kaupungin (Disney Town) kuningas. Englanninkielisenä äänenä hänellä oli Kingdom Heartsista 358/2 Daysiin asti Wayne Allwine ja myöhemmin Bret Iwan. Japaninkielisenä äänenä on Takashi Aoyagi.
Kingdom Heartsin alussa Mikki on lähtenyt pysäyttämään sydämettömien uhkaa, ja jättänyt Akulle ja Hessulle viestin, jossa heitä neuvotaan etsimään ja suojelemaan keybladen käyttäjää. Matkan aikana Mikki löytää Pimeyden maailmasta keybladen nimeltä Kingdom Key D, jolla hän auttaa Soraa sulkemaan oven Kingdom Heartsin luokse. Chain of Memoriesissa hän auttaa Rikua taistelussa tämän sydäntä uhkaavaa "Ansemia" vastaan. Kingdom Hearts II:ssa hän pyrki selvittämään Organisaatio XIII:n suunnitelmat, ennen kuin liittyi auttamaan Soraa. Pelissä on mahdollista käyttää Mikkiä pelihahmona, mikäli Soran energiamittari tyhjenee. Xemnasin kukistuttua, hän palaa omaan maailmaansa vain saadakseen Kingdom Hearts codedissa selville Terran, Aquan ja Ventusin kohtalot ja pyytääkseen Soraa auttamaan heitä. Mikki alun perin tunsi heidät Birth by Sleepin tapahtumien kautta, jolloin hän itse oli vielä Yen Sidin oppilas ja käytti keybladeä nimeltä Star Seeker.
Päähahmot > Aku Ankka

Aku Ankka on Kuningas Mikin hovitaikuri, jolla on voimakas temperamentti ja joka on toinen Soran kumppaneista pelisarjan tapahtumien aikana. Aluksi Aku vain teeskentelisi auttavansa Soraa tämän ystävien etsinnässä, koska piti kuninkaan löytymistä tärkeämpänä. Mutta alkaa pitää Soraa lopulta ystävänään. Chain of Memoriesin lopussa hänet vaivutetaan Soran ja Hessun mukana uneen vuodeksi. Herättyään Kingdom Hearts II:ssa he jatkavat taistelua sydämettömiä vastaan saaden vastaansa myös ei-keitään ja Organisaatio XIII:n. Akun englanninkielinen ääni on Tony Anselmo ja japaninkielinen ääni Kōichi Yamadera.